Kyrkja som lærebedrift for ungdom

Erfaringar frå Førde kyrkjelege fellesråd

Førde kyrkjelege fellesråd er det første fellesrådet som har hatt ein lærling som har tatt lærlingtida si og fått fagbrevet i barne- og ungdomsarbeidarfaget med kyrkja som lærebedrift. Det har vore ulike arbeidsoppgåver innafor trusopplæring 0-18 år, i ein barnehage og i kyrkjelyden. Her er nokre av erfaringane dei har gjort seg.

# Kva skal til å for å vere ei kyrkje som legg til rette for lærlingar?

Lærlingen har rett på rettleiing gjennom heile læretida, og det er mange tilsette som er involvert. Den interne organiseringa i ei lærebedrift kan sjå slik ut:

## Organisering/roller/samarbeid

Det er ulike områder nokon må ha ansvar for å følge opp den som skal vere lærling.

* **Adm.kontaktperson**: Den i bedrifta som står for det administrative og papirarbeidet. Opplæringskontoret for offentlig sektor har kontakt med denne personen. Dette kan vere kyrkjeverjen.
* **Fagleg leiar**: Den som tek på seg opplæringsansvaret. Ansvarleg for at instruktørane veit kva dei skal gjere. "Intern rektor rolle". Ikkje alltid den som står for opplæringa. Organiserer. Har vurderingssamtale med lærlingen ein gong i semesteret – totalt fire samtalar. Fagleg leiar kan også vere instruktør. Dette kan til dømes vere leiar for trusopplæringa.
* **Instruktør**: Den/dei som står for undervisninga/opplæringa. Viktig at instruktøren får tid til å vere instruktør, innafor den ordinære arbeidstida.

## Ulike arbeidsmetodar

* **Observasjon**: Når lærlingen skal sjå noko som dei ikkje har prøvd før, har lærlingen ei passiv rolle.
* **Lærlingen ser på medan instruktørsen ser på:** Lærlingen må ta ansvar sjølv. Instruktøren er med, slik at ho kan komme med tilbakemeldingar.
* **Lærlingen arbeider**: Lærlingen arbeider utan tilsyn.

## Mangfald og oppfølging

Det er lurt å planlegge korleis arbeidet til læringen organiserast, slik at det blir mangfald og at opplæringa heng saman med krava som er sett til det å vere lærling.

I Førde laga dei ein plan for fagleg leier og instruktør som var knytta opp til gjennomføringa av lærlingen og krava som er sett til å vere lærebedrift.

Fagleg leiar laga teorioppgåver til lærlingen som likna på oppgåver lærlingen kunne få på fagprøva. Gjennomførte vurderingssamtalar, som er pålagt av Opplæringskontoret for offentleg sektor og sendte rapportar på dette.

I forkant av alle arrangement/tiltak som lærlingen skulle vere med på var det møte mellom instruktør og lærling. Og etter gjennomføring var det tilbakemeldingsmøte.

# Krevjande og gjevande

Førde kyrkjelege fellesråd seier at det krev ressurar, men gjev også myke tilbake å ha hatt lærling. «Mange born og ungdommar i Førde og Naustdal har hatt stor glede av at vi har hatt lærling, og som gjennom møter med lærlingen har fått gode og positive opplevingar av kyrkja. Vi har og fått synleggjort at kyrkja kan vere ein arbeidsplass for unge.»